ພິທີໂຮມຊຸມນຸມມິດຕິງຄັດຄ້ານການກະທຳຜິດຂອງຈີນຢູ່ເມກຊິກໂກ
26 ມິຖຸນາ 2014 - 14:42:34
(vovworld)- ວັນທີ 25/6, ພິທີໂຮມຊຸມນຸມມິດຕິງ ຄັດຄ້ານຈີນຕັ້ງ ຮ້ານເຈາະນ້ຳມັນໄຮຢາງ 981 ຢ່າງຜິດກົດໝາຍໃນເຂດເສດຖະກິດຈຳເພາະ ແລະ ໄຫຼ່ທະວີບຂອງຫວຽດນາມ ໄດ້ຖືກຈັດຂຶ້ນຢູ່ຕໍ່ໜ້າສະຖານທູດຈີນຢູ່ນະຄອນຫຼວງຂອງເມກຊິກໂກ. ທີ່ພິທີດັ່ງກ່າວ, ອະດີດສະມາຊິດສະພາຕ່ຳສະຫະພັນ Felix Castellanos , ປະທານກິຕິມະສັກສະຖາບັນມິດຕະພາບ ແລະ ຮ່ວມມື ເມກຊິກໂກ-ຫວຽດນາມໄດ້ອ່ານຖະແຫຼງການ, ກ່າວຟ້ອງຈີນຕັ້ງ ຮ້ານເຈາະນ້ຳມັນໄຮຢາງ 981 ຢ່າງຜິດກົດໝາຍໃນເຂດເສດຖະກິດຈຳເພາະ ແລະ ໄຫຼ່ທະວີບຂອງຫວຽດນາມນັບແຕ່ວັນທີ 2/5/2014, ລະເມີດຢ່າງຮ້າຍແຮງຕໍ່ອະທິປະໄຕ, ສິດອະທິປະໄຕ, ສິດອຳນາດສານຂອງຫວຽດນາມ. ສະຖາບັນມິດຕະພາບ ແລະ ຮ່ວມມື ເມກຊິກໂກ-ຫວຽດນາມຮຽກຮ້ອງການນຳຈີນຈົ່ງເຄົາລົບບັນດາຂໍ້ຕົກລົງທີ່ໄດ້ລົງນາມກັບຫວຽດນາມ ແລະ ບັນດາອົງການຈົດຕັ້ງສາກົນ, ພິເສດແມ່ນບັນດາຂໍ້ຕົກລົງໝັ້ນໝາຍແກ້ໄຂຄວາມບໍ່ລົງລອຍກັນດ້ວຍເສັ້ນທາງສັນຕິພາບ, ຮຽກຮ້ອງລັດຖະບານ ຈີນຈົ່ງຖອນຮ້ານເຈາະນ້ຳມັນໄຮຢາງ 981 ພ້ອມດ້ວຍບັນດາຄຸ້ມກັນ ອອກຈາກເຂດນ່ານທະເລຂອງຫວຽດນາມ, ພ້ອມທັງຢຸດຕິການກະທຳຕຳກຳປັ່ນຫວຽດນາມ ກໍ່ຄວາມເຄັ່ງຕຶງໃນພາກພື້ນ. ຖະແຫຼງການຍັງຮຽກຮ້ອງທົ່ວສັງຄົມພົນລະເຮືອນເມກຊິກໂກ ເຂົ້າຮ່ວມບັ້ນເຄື່ອນໄຫວ “ ເພື່ອສັນຕີພາບ ແລະ ອະທິປະໄຕຂອງຫວຽດນາມ” ໂດຍ ສະຖາບັນມິດຕະພາບ ແລະ ຮ່ວມມື ເມກຊິກໂກ-ຫວຽດນາມ ປຸກລະດົມ.